**Сізге сатқындық жасаған досыңызға қалай жауап беру керек**

***«Досыңның сөгуі шынайы,***

***Дұшпаныңның сүюі алдамшы.»***

***(Нақыл сөздер 27:6)***

Бір кездері сенімді досыңыз, серігіңіз, сырласыңыз, тіпті отбасы мүшесі сияқты болған адамның кенеттен жауға айналып кеткені сізге таныс жағдай ма? Бұл оңай емес, солай емес пе? Сіз үшін бәріне дайын деп ойлаған адамыңыз ақырындап сізден алыстай бастайды. Қоңырау шалмай кетеді. Ал сіз оған қоңырау шалғанда немесе үйіне барған кезде, қарым қатынасыңыз суық, біржақты, достығыңыздың мерзімі бітіп қалғандай болып сезіледі.

Міне, бір кездері бір адам былай деген еді: «Жауым қараласа соған төзер едім, Дұшпаным бас көтерсе одан тығылар едім. 14Алайда мұны істеген қатарласым Сенсің, о, жаныма жақын сырлас досым! 15Қандай ғажап еді қарым-қатынасымыз, Құдайдың үйіне бірге барғанымыз.».

Бұл сөздер 3000 жыл бұрын жазылған еді, бірақ олар біздің заманымызға да сәйкес келді. Ежелгі Исраилдің патшасы Дәуіт, сенімді досыңыз, ең жақын серіктеріңіздің бірі сізден алыстай бастағанда және қандай да бір себептермен сізді жау деп санай бастағандағы сезінетін қайғыны бастан кешірді. Мұндағы ең ауыр нәрсе — бұндай қарым қатынасты жауымыздан күтуге болады, бірақ бұндай қарым қатынасты жақын адамнан көру бірашама қиынырақ.

Өз билігінде, Дәуіт көптеген нәрселерді жасай алды. Жұмысқа қабылдай алатын немесе жұмыстан шығара алатын бастықтар сияқты, Дәуіт те өзіне қарсы шыққан кез келген адамның өмірін қиындата алатын еді. Ол сондай адамдарға «қанға қан» деген жауап қайтара алатын еді. Шынында, біздің көпшілігіміз солай істейтін едік. Бірақ Дәуіт не істеді?